SEIMO AUDITO KOMITETO VYKDOMOS VALSTYBĖS BIUDŽETO LĖŠŲ PANAUDOJIMO PARLAMENTINĖS KONTROLĖS 2014 METŲ DUOMENŲ

APIBENDRINIMAS 

2015 m. kovo 6 d. 

1. BENDRA INFORMACIJA

1. Seimo Audito komitetas, vadovaudamasis 2014 m. kovo 19 d. Audito komiteto protokoliniu sprendimu, iš asignavimų valdytojų renka informaciją apie jų išlaidas transportui, kvalifikacijos kėlimui, reprezentacijai, komandiruotėms ir samdomiems ekspertams. Asignavimų valdytojai taip pat teikia išsamią informaciją apie darbo užmokesčio fondo naudojimą, išskirdami vadovų darbo užmokesčio fondo naudojimą. Seimo Audito komitete institucijų pateikta informacija apibendrinama ir pateikiama suvestinėse lentelėse. 

2. Valstybės saugumo departamento informacija pažymėta grifu „Riboto naudojimo“, todėl apibendrintose lentelėse jų duomenys nepateikiami. Vilniaus, Kauno ir Telšių kunigų seminarijos raštu informavo Seimo Audito komitetą, kad valstybės biudžeto asignavimai išlaidoms transportui, kvalifikacijos kėlimui, reprezentacijai, komandiruotėms ir samdomiems ekspertams bei darbo užmokesčiui nenaudojami, todėl šių įstaigų duomenų suvestinėse lentelėse taip pat nėra.

3. 2014 m. gruodžio 31 d. buvo 152 asignavimų valdytojai, kurių informacija pateikiama šioje analizėje.
2. PAGRINDINĖS IŠVADOS 

4. Išanalizavus institucijų pateiktus duomenis apie 2014 metų išlaidas, pastebima, kad lyginant su atitinkamais 2010–2013 m. laikotarpiais ženkliai didėjo išlaidos ekspertams (lyginant su 2013 metais šios išlaidos padidėjo 10,9 mln. Lt arba 2 kartus), taip pat didėjo išlaidos transportui – 13,9 proc. ir kvalifikacijos kėlimui – 14 proc., mažėjo išlaidos reprezentacijai (51 proc.) ir komandiruotėms (15 proc.):
	Išlaidos, mln. Lt
	2014 m.
	2013 m.
	skirtumas
	2012 m.
	skirtumas
	2011 m.
	skirtumas
	2010 m.
	skirtumas

	
	
	
	Mln. Lt 
	Proc.
	
	Mln. Lt 
	Proc.
	
	Mln. Lt 
	Proc.
	
	Mln. Lt 
	Proc.

	Reprezentacijai
	17,7
	36,3
	-18,6
	-51,1
	13,5
	4,2
	31,5
	14,0
	3,7
	26,8
	11,3
	6,4
	57,1

	Transportui
	134,1
	117,7
	16,4
	13,9
	110,3
	23,8
	21,6
	122,0
	12,1
	9,9
	98,4
	35,7
	36,3

	Kvalifikacijos kėlimui
	10,6
	9,3
	1,3
	14,0
	8,4
	2,2
	26,2
	4,4
	6,2
	140,9
	6,8
	3,8
	55,9

	Ekspertams
	20,9
	10,0
	10,9
	109,0
	16,8
	4,1
	24,4
	
	
	
	
	
	

	Komandiruotėms
	56,5
	66,2
	-9,7
	-14,7
	50,7
	5,8
	11,4
	49,6
	6,9
	13,9
	46,7
	9,8
	21,0


5. Vis dėlto tenka pastebėti, kad išlaidos reprezentacijai negrįžo į 2012 metų lygį, nors to buvo galima tikėtis pasibaigus Lietuvos pirmininkavimo Europos Sąjungos Tarybai renginiams. Lyginant su 2012 metais, išlaidos reprezentacijai padidėjo 4,2 mln. Lt, t.y. 32 proc.

6. Tas pats pasakytina ir apie išlaidas komandiruotėms – nors lyginant su 2013 metais išlaidos komandiruotėms sumažėjo 9,7 mln. Lt (14,7 proc.), tačiau buvo 6,9 mln. Lt (13,9 proc.) didensės nei 2012 metais.

7. Taip pat pastebėtina, kad 2014 m. IV ketvirtyje išlaidos reprezentacijai, transportui ir kvalifikacijos kėlimui buvo gerokai didesnės nei kitais ketvirčiais. 

8. Analizuojant institucijų išlaidas darbo užmokesčiui, 2014 metais pastebimas išlaidų didėjimas (187 mln. Lt, 6,1 proc.). Iš dalies tai yra sąlygota per krizę sumažintų pareiginės algos ir priedų koeficientų atkūrimo. Vis dėlto priemokų didėjimas 23 proc. ir premijų didėjimas 62 proc. lyginant su 2013 metais, kelia abejonių dėl tokių išlaidų būtinumo ir pagrįstumo. 
9. Pažymėtina, kad priedai, priemokos ir premijos ypatingai didėjo 2014 m. IV ketvirtyje. Priedų IV ketvirtyje priskaičiuota 37 proc. (157,9 mln. Lt), priemokų – 46 proc. (53,7 mln. Lt), premijų – net 83 proc. (10,4 mln. Lt). Labiausiai IV ketvirtyje didėjo priedai už kvalifikaciją ir darbo stažą, priemokos už įprastą darbo krūvį viršijančią veiklą, neviršijant nustatytos darbo laiko trukmės (šių priemokų pagrįstumą yra sunkiausia nustatyti ir įvertinti), ir už skubių užduočių vykdymą, premijos už gerą darbą kalendoriniais metais, švenčių proga ir atlikus svarbias užduotis. Galima daryti prielaidą, kad asignavimų valdytojai metų pabaigoje įvertino nepanaudoto darbo užmokesčio fondo galimybes ir įvairiais būdais skatino darbuotojus piniginėmis išmokomis. 
10. 2014 metų vadovų darbo užmokesčio dalių analizė rodo, kad didėjo išlaidos visoms darbo užmokesčio fondo dalims. Vadovų darbo užmokesčio fondas 2014 metais didėjo 10 mln. Lt (11 proc.). 
11. Jeigu pareiginei algai ir priedams padidėjusios išlaidos gali būti teisinamos atkurtais pareiginės algos ir priedų koeficientais, tai padidėjusios priemokos (24,6 proc., 821 tūkst. Lt) ir premijos (48,4 proc., 152 tūkst. Lt) kelia abejonių dėl tokių išlaidų būtinumo. Labiausiai didėjo priemokos už papildomas užduotis (58 proc.), premijos darbuotojams išeinant į pensiją padidėjo 4 kartus, švenčių proga – 2 kartus, jubiliejų progomis – 90 proc., už gerą darbą kalendoriniais metais – 67 proc. Tokie rodikliai leidžia daryti prielaidą, kad asignavimų valdytojų darbo užmokesčio fondo didėjimas leidžia skirti vis daugiau lėšų darbuotojų, įskaitant vadovus, skatinimui.
12. Atkreiptinas dėmesys į tai, kad 2014 metų IV ketvirtyje paskirta net 50 proc. visų premijų (232,4 tūkst. Lt), taip pat priskaičiuota 33 proc. (1,4 mln. Lt) visų per metus priskaičiuotų priemokų. IV ketvirtyje priskaičiuota ir 36 proc. (113,2 tūkst. Lt) viso per metus priskaičiuoto užmokesčio už viršvalandžius, darbą poilsio ir švenčių dienomis. Tai kelia abejonių, ar tikrai buvo racionaliai naudojamos darbo užmokesčio fondo lėšos.
13. Pažymėtina ir tai, kad IV ketvirtyje didėjo visų rūšių priemokos vadovams, taip pat ženkliai didėjo premijos už gerą darbą, švenčių proga, jubiliejų proga ir atlikus svarbias užduotis. 
3. IŠLAIDOS REPREZENTACIJAI

14. Išlaidų reprezentacijai 2014 m. planavimas ir faktinis panaudojimas lyginant su  atitinkamais 2010–2013 metų laikotarpiais pavaizduotas diagramoje:

Diagrama Nr. 1, šaltinis: Seimo Audito komitetas 

Iš pateiktos diagramos matoma, kad 2014 m. planas buvo dvigubai mažesnis nei 2013 metų, tačiau gerokai didesnis nei ankstesniais metais. Faktinės išlaidos lyginant su 2013 m. sumažėjo 51 proc., tačiau buvo gerokai didesnės nei 2010-2012 m. išlaidos.   

15. Pastebėtina tai, kad nors išlaidos reprezentacijai 2014 metais yra mažesnės nei atitinkamu 2013 metų laikotarpiu, iš kasmetinės analizės matoma, kad visais metais išlaidos reprezentacijai didžiausios būna ketvirtame ketvirtyje:

Diagrama Nr. 2, šaltinis: Seimo Audito komitetas

16. 2014 metų IV ketvirtyje panaudota net 41 proc. reprezentacijai skirtų lėšų:

Diagrama Nr. 3, šaltinis: Seimo Audito komitetas

17. 2014 metais reprezentacijai planuota išleisti 19,2 mln. Lt, faktiškai panaudota 17,7 mln. Lt, t.y. 93 proc. suplanuotų lėšų. 

18. Lyginant su 2013 m. išlaidomis reprezentacijai (36,3 mln. Lt), 2014 m. išleista 18,6 mln. Lt (51 proc.) mažiau, tačiau išleista 31 proc. daugiau nei 2012 m., 27 proc. daugiau nei 2011 m. ir net 57 proc. daugiau nei 2010 metais.
19. Lentelėje pateikiamas 2010–2014 m. išlaidų reprezentacijai palyginimas: 

	Išlaidos
	2014 m. faktas, mln. Lt 
	2013 m. faktas, mln. Lt 
	Skirtumas
	2012 m. faktas mln. Lt 
	Skirtumas
	2011 m. faktas mln. Lt 
	Skirtumas
	2010 m. faktas, mln. Lt 
	Skirtumas

	
	
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.

	Reprezentacijai
	17,7
	36,3
	-18,6
	-51,1
	13,5
	4,2
	31,5
	14,0
	3,7
	26,8
	11,3
	6,4
	57,1


Lentelė Nr. 1, šaltinis: Seimo Audito komitetas

20. Daugiausiai išlaidų reprezentacijai 2014 metais turėjo:

	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	 Lietuvos Respublikos užsienio reikalų ministerija 
	3.975,0
	3.975,0
	0,0

	2.
	 Lietuvos Respublikos krašto apsaugos ministerija 
	3.901,3
	398,4
	3.502,9

	3.
	 Lietuvos Respublikos Seimo kanceliarija 
	1.905,0
	1.905,0
	0,0

	4.
	 Policijos departamentas prie Lietuvos Respublikos vidaus reikalų ministerijos 
	890,9
	198,7
	692,2

	5.
	 Lietuvos Respublikos vidaus reikalų ministerija 
	692,6
	125,2
	567,4

	6.
	 Lietuvos Respublikos Vyriausioji rinkimų komisija 
	615,2
	615,2
	0,0

	7.
	 Lietuvos Respublikos susisiekimo ministerija 
	519,3
	233,3
	286,0

	8.
	 Lietuvos Respublikos Vyriausybės kanceliarija 
	511,5
	500,3
	11,2

	9.
	 Lietuvos Respublikos socialinės apsaugos ir darbo ministerija 
	465,4
	399,0
	66,4

	10.
	 Lietuvos Respublikos ūkio ministerija 
	413,9
	378,3
	35,6

	
	Viso:
	13.890,1
	6.208,2
	5.161,7


Lentelė Nr. 2, šaltinis: Seimo Audito komiteto informacinė sistema, 2015-03-06
Iš lentelės matoma, kad didžiausia išlaidų reprezentacijai dalis teko Užsienio reikalų ministerijai (4 mln. Lt) ir Krašto apsaugos ministerijos pavaldžioms įstaigoms (3,5 mln. Lt).
21. Palyginimui, daugiausiai išlaidų reprezentacijai 2013 metais turėjo:

	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos užsienio reikalų ministerija
	 24.532,0    
	24.532,0    
	                0,0      

	2.
	Lietuvos Respublikos krašto apsaugos ministerija
	   2.632,2    
	    300,6    
	  2.331,6    

	3.
	Lietuvos Respublikos Seimo kanceliarija
	   1.895,8    
	  1.895,8    
	          0,0      

	4.
	Policijos departamentas prie Lietuvos Respublikos vidaus reikalų ministerijos
	 829,1    
	    125,8    
	       703,3    

	5.
	Lietuvos Respublikos Prezidento kanceliarija
	    674,0    
	    674,0    
	           0,0     

	6.
	Lietuvos Respublikos vidaus reikalų ministerija
	      588,0    
	       79,4    
	     508,6    

	7.
	Lietuvos Respublikos aplinkos ministerija
	     569,7    
	     463,0    
	      106,7    

	8.
	Lietuvos Respublikos susisiekimo ministerija
	 514,5    
	    211,6    
	      302,9    

	9.
	Lietuvos Respublikos Vyriausybės kanceliarija
	      481,6    
	    481,6    
	         0,0      

	10.
	Lietuvos Respublikos ūkio ministerija
	     402,0    
	    360,1    
	        41,9    

	
	Viso:
	33.118,9    
	29.123,9    
	   3.995,0    


Lentelė Nr. 3, šaltinis: Seimo Audito komiteto informacinė sistema, 2014-03-06
Iš pateiktų duomenų matoma, kad Užsienio reikalų ministerijos išlaidos reprezentacijai 2014 metais sumažėjo 21 mln. Lt. Galima daryti prielaidą, kad panaši suma galėjo būti skirta Lietuvos pirmininkavimo ES Tarybai reprezentacijos išlaidoms. Tokiu atveju tektų konstatuoti, kad išlaidos reprezentacijai 2014 metais didėjo, lyginant su 2013 metais (2013 m.: 36,3–21=15,3 mln. Lt, 2014 m. – 17,7 mln. Lt, t.y. 2,4 mln. Lt arba 15,7 proc. daugiau).
2014 metais taip pat ženkliai padidėjo Krašto apsaugos ministerijai pavaldžių įstaigų išlaidos reprezentacijai: 2013 m. išleista 2,3 mln. Lt, 2014 m. – 3,5 mln. Lt, t.y. 1,2 mln. Lt arba 50 proc. daugiau. 2014 metais, atsižvelgiant į geopolitinę padėtį, buvo skirta papildomai asignavimų krašto apsaugai. Vis dėlto abejotina, ar išlaidos reprezentacijai yra racionaliausias šių lėšų panaudojimo būdas.
22. 2014 metais lyginant su atitinkamu 2013 metų laikotarpiu išlaidas reprezentacijai sumažino 30 asignavimų valdytojų (21,5 mln. Lt), padidino – 57 asignavimų valdytojai (3 mln. Lt). 

23. Labiausiai išlaidos reprezentacijai didėjo Vilniaus dailės akademijoje – 20 kartų (nuo 10 tūkst. Lt 2013 m. iki 200 tūkst. Lt 2014 m.), Klaipėdos apygardos teisme – 12 kartų (nuo 0,2 tūkst. Lt iki 2,5 tūkst. Lt), Šiaulių apygardos administraciniame teisme – 9 kartus (nuo 0,1 tūkst. Lt iki 0,9 tūkst. Lt), Vyriausiojoje rinkimų komisijoje – 8 kartus (nuo 73,5 tūkst. Lt iki 615,2 tūkst. Lt). 

24. Labiausiai išlaidas reprezentacijai sumažino (100 proc.) Vilniaus miesto apylinkės teismas (0,8 tūkst. Lt), Plungės rajono apylinkės teismas (1,5 tūkst. Lt), Mažeikių rajono apylinkės teismas (0,1 tūkst. Lt), Anykščių rajono apylinkės teismas (1,1 tūkst. Lt), Lietuvos radijo ir televizijos komisija (1 tūkst. Lt).
25. 2014 metais išlaidų reprezentacijai neturėjo 66 institucijos, kurių vadovai yra asignavimų valdytojai.

4. IŠLAIDOS TRANSPORTUI

26. Išlaidų transportui 2014 m. planavimas ir faktinis panaudojimas lyginant su  atitinkamais 2010–2013 metų laikotarpiais pavaizduotas diagramoje:

Diagrama Nr. 4, šaltinis: Seimo Audito komitetas 

Iš pateiktos diagramos matoma, kad tiek 2014 m. planas, tiek panaudoti asignavimai buvo gerokai didesnis nei ankstesniais laikotarpiais. 
27. Asignavimų valdytojai 2014 metų planą patikslino – transporto išlaidoms numatė skirti 12 mln. Lt (9,4 proc.) daugiau nei buvo suplanuota metų pradžioje (127,1 mln. Lt).

28. 2014 metais transportui planuota išleisti 139,1 mln. Lt, faktiškai panaudota 134,1 mln. Lt, t.y. 96 proc. suplanuotų lėšų. 

29. Lyginant su 2013 m. išlaidomis transportui (117,7 mln. Lt), 2014 m. išleista 16,4 mln. Lt (14 proc.) daugiau. 2014 metais transportui išleista 21,6 proc. daugiau nei 2012 m., 9,9 proc. daugiau nei 2011 m. ir net 36,3 proc. daugiau nei 2010 metais.
30. Lentelėje pateikiamas 2010–2014 m. išlaidų transportui palyginimas: 

	Išlaidos
	2014 m. faktas, mln. Lt 
	2013 m. faktas, mln. Lt 
	Skirtumas
	2012 m. faktas mln. Lt 
	Skirtumas
	2011 m. faktas mln. Lt 
	Skirtumas
	2010 m. faktas, mln. Lt 
	Skirtumas

	
	
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.

	Transportui
	134,1
	117,7
	16,4
	13,9
	110,3
	23,8
	21,6
	122,0
	12,1
	9,9
	98,4
	35,7
	36,3


Lentelė Nr. 4, šaltinis: Seimo Audito komitetas

31. Kaip ir ankstesniais metais matomas žymus išlaidų transportui didėjimas IV metų ketvirtyje:

Diagrama Nr. 5, šaltinis: Seimo Audito komitetas

32. 2014 metų IV ketvirtyje buvo panaudota 40 proc. visų transportui skirtų asignavimų:

Diagrama Nr. 6, šaltinis: Seimo Audito komitetas

33. Daugiausiai išlaidų transportui 2014 metais turėjo:

	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	 Lietuvos Respublikos krašto apsaugos ministerija 
	60.912,2
	45,0
	60.867,2

	2.
	 Policijos departamentas prie Lietuvos Respublikos vidaus reikalų ministerijos 
	20.175,0
	280,0
	19.895,0

	3.
	 Lietuvos Respublikos vidaus reikalų ministerija 
	14.676,4
	102,5
	14.573,9

	4.
	 Lietuvos Respublikos žemės ūkio ministerija 
	6.120,5
	291,3
	5.829,2

	5.
	 Lietuvos Respublikos aplinkos ministerija 
	5.281,1
	119,0
	5.162,1

	6.
	 Lietuvos Respublikos užsienio reikalų ministerija 
	3.526,7
	3.526,7
	0,0

	7.
	 Lietuvos Respublikos kultūros ministerija 
	3.203,0
	101,9
	3.101,1

	8.
	 Lietuvos Respublikos finansų ministerija 
	2.993,3
	158,4
	2.834,9

	9.
	 Lietuvos Respublikos švietimo ir mokslo ministerija 
	2.343,5
	371,9
	1.971,6

	10.
	 Lietuvos Respublikos socialinės apsaugos ir darbo ministerija 
	2.243,9
	113,5
	2.130,4

	
	 Viso:
	121.475,6
	5.110,2
	116.365,4


Lentelė Nr. 5, šaltinis: Seimo Audito komiteto informacinė sistema, 2015-03-06
34. Palyginimui, daugiausiai išlaidų transportui 2013 metais turėjo:
	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos krašto apsaugos ministerija
	49.838,5
	33,9
	49.804,6

	2.
	Policijos departamentas prie Lietuvos Respublikos vidaus reikalų ministerijos
	20.185,5
	245,5
	19.940,0

	3.
	Lietuvos Respublikos vidaus reikalų ministerija
	14.165,0
	65,6
	14.099,4

	4.
	Lietuvos Respublikos žemės ūkio ministerija
	5.843,9
	328,2
	5.515,7

	5.
	Lietuvos Respublikos aplinkos ministerija
	4.161,4
	256,3
	3.905,1

	6.
	Lietuvos Respublikos užsienio reikalų ministerija
	3.638,4
	3.638,4
	0,0

	7.
	Lietuvos Respublikos finansų ministerija
	2.952,2
	166,5
	2.785,7

	8.
	Lietuvos Respublikos socialinės apsaugos ir darbo ministerija
	2.332,8
	103,8
	2.229,0

	9.
	Lietuvos Respublikos švietimo ir mokslo ministerija
	1.903,2
	292,9
	1.610,3

	10.
	Lietuvos Respublikos teisingumo ministerija
	1.263,9
	35,3
	1.228,6

	
	Viso:
	106.284,8
	5.166,4
	101.118,4


Lentelė Nr. 6, šaltinis: Seimo Audito komiteto informacinė sistema, 2014-03-06 
Iš lentelėse pateiktos informacijos matoma, kad daugumoje įstaigų, turinčių daugiausiai išlaidų transportui, išlaidos svyruoja nežymiai. 2014 metais išsiskiria tik Krašto apsaugos ministerijai pavaldžios įstaigos, kurios išlaidas transportui padidino 11 mln. Lt, t.y. 22 proc. daugiau nei 2013 metais. Taip pat išsiskiria Kultūros ministerijai pavaldžios įstaigos, kurių išlaidos transportui 2014 metais padidėjo beveik 3 kartus – nuo 1,1 mln. Lt 2013 metais iki 3,2 mln. Lt 2014 metais (padidėjo 2,1 mln. Lt). 
35. 2014 metais lyginant su atitinkamu 2013 metų laikotarpiu išlaidas transportui sumažino 58 asignavimų valdytojai (1 mln. Lt), padidino – 81 asignavimų valdytojas (17,4 mln. Lt). 

36. Labiausiai išlaidas transportui padidino Lietuvos Respublikos Vyriausioji rinkimų komisija – beveik 20 kartų (nuo 41,2 tūkst. Lt 2013 m. iki 813,6 tūkst. Lt 2014 m.), Kelmės rajono apylinkės teismas – 5 kartus (nuo 0,6 tūkst. Lt iki 3,2 tūkst. Lt), Klaipėdos apygardos teismas – 4 kartus (nuo 4,8 tūkst. Lt iki 18,9 tūkst. Lt), Vilniaus universitetas – beveik 4 kartus (nuo 34,7 tūkst. Lt iki 125,6 tūkst. Lt).

37. Labiausiai išlaidas transportui sumažino (100 proc.) Vyriausioji administracinių ginčų komisija (0,7 tūkst. Lt), Joniškio rajono apylinkės teismas (3 tūkst. Lt), Širvintų rajono apylinkės teismas (1,5 tūkst. Lt).

38. 2014 metais išlaidų transportui neturėjo 15 institucijų, kurių vadovai yra asignavimų valdytojai.
5. IŠLAIDOS KVALIFIKACIJOS KĖLIMUI

39. Išlaidų kvalifikacijos kėlimui 2014 metais planavimas ir faktinis panaudojimas lyginant su atitinkamais 2010–2013 m. laikotarpiais pavaizduotas diagramoje:

Diagrama Nr. 7, šaltinis: Seimo Audito komitetas
Iš pateiktos diagramos matoma, kad 2014 metų planas buvo numatytas 1,7 mln. Lt didesnis lyginant su 2013 metų planu ir buvo didesnis nei 2011 ir 2012 metų planas, faktinės išlaidos taip pat turi tendenciją augti. 

40. Atkreiptinas dėmesys, kad analizuojamas institucijai atitinkamų metų biudžeto įstatymu paskirtų asignavimų naudojimas, todėl į analizę nepatenka lėšos, kurias institucija gauna vykdydama Europos Sąjungos finansinės paramos lėšomis finansuojamus projektus. Kvalifikacijos kėlimas yra ta sritis, kuriai didžioji dalis lėšų gaunama vykdant tokius projektus.  

41. 2014 metais kvalifikacijos kėlimui planuota išleisti 12,1 mln. Lt, faktiškai panaudota 10,6 mln. Lt, t.y. 88 proc. suplanuotų lėšų. 

42. Lyginant su 2013 m. išlaidomis kvalifikacijos kėlimui (9,3 mln. Lt), 2014 m. išleista 1,3 mln. Lt (14 proc.) daugiau. 2014 metais išleista 26 proc. daugiau nei 2012 m., net 2,5 karto daugiau nei 2011 m. ir 56 proc. daugiau nei 2010 m.
43. Lentelėje pateikiamas 2010–2014 m. išlaidų kvalifikacijos kėlimui palyginimas: 

	Išlaidos
	2014 m. faktas, mln. Lt 
	2013 m. faktas, mln. Lt 
	Skirtumas
	2012 m. faktas mln. Lt 
	Skirtumas
	2011 m. faktas mln. Lt 
	Skirtumas
	2010 m. faktas, mln. Lt 
	Skirtumas

	
	
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.

	Kvalifikacijos kėlimui
	10,6
	9,3
	1,3
	14,0
	8,4
	2,2
	26,2
	4,4
	6,2
	140,9
	6,8
	3,8
	55,9


Lentelė Nr. 7, šaltinis: Seimo Audito komitetas

44. Kaip ir dauguma kitų analizuojamų išlaidų, kvalifikacijos kėlimo išlaidos didžiausios būna IV ketvirtyje:

Diagrama Nr. 8, šaltinis: Seimo Audito komitetas

45. 2014 metais net 48 proc. išlaidų kvalifikacijai kelti buvo patirtos IV ketvirtyje:

Diagrama Nr. 9, šaltinis: Seimo Audito komitetas

46. Daugiausiai išlaidų kvalifikacijos kėlimui 2014 metais turėjo:

	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos krašto apsaugos ministerija
	1.679,6
	24,3
	1.655,3

	2.
	Lietuvos Respublikos finansų ministerija
	1.218,4
	728,4
	490,0

	3.
	Lietuvos Respublikos žemės ūkio ministerija
	1.191,9
	275,6
	916,3

	4.
	Lietuvos Respublikos vidaus reikalų ministerija
	687,5
	388,3
	299,2

	5.
	Lietuvos Respublikos švietimo ir mokslo ministerija
	642,2
	31,5
	610,7

	6.
	Lietuvos Respublikos aplinkos ministerija
	582,2
	147,6
	434,6

	7.
	Lietuvos Respublikos susisiekimo ministerija
	579,6
	117,1
	462,5

	8.
	Lietuvos Respublikos ūkio ministerija
	448,7
	370,9
	77,8

	9.
	Policijos departamentas prie Lietuvos Respublikos vidaus reikalų ministerijos
	354,4
	74,1
	280,3

	10.
	Lietuvos Respublikos socialinės apsaugos ir darbo ministerija
	331,6
	52,1
	279,5

	
	Viso:
	7.716,1 
	2.209,9 
	5.506,2 


Lentelė Nr. 8, šaltinis: Seimo Audito komiteto informacinė sistema, 2015-03-06
47. Palyginimui, daugiausiai išlaidų kvalifikacijos kėlimui 2013 metais turėjo:
	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos krašto apsaugos ministerija
	1.317,5
	40,5
	1.277,0

	2.
	Lietuvos Respublikos finansų ministerija
	1.312,8
	926,1
	386,7

	3.
	Lietuvos Respublikos žemės ūkio ministerija
	1.236,5
	240,3
	996,2

	4.
	Lietuvos Respublikos švietimo ir mokslo ministerija
	588,6
	44,7
	543,9

	5.
	Lietuvos Respublikos vidaus reikalų ministerija
	574,1
	313,8
	260,3

	6.
	Lietuvos Respublikos susisiekimo ministerija
	550,4
	110,6
	439,8

	7.
	Lietuvos Respublikos aplinkos ministerija
	499,1
	140,7
	358,4

	8.
	Lietuvos Respublikos ūkio ministerija
	424,5
	346,2
	78,3

	9.
	Valstybinė kainų ir energetikos kontrolės komisija
	411,0
	411,0
	0,0

	10.
	Lietuvos Respublikos socialinės apsaugos ir darbo ministerija
	303,9
	58,6
	245,3

	
	Viso:
	5.900,9
	2.592,0
	3.308,9


Lentelė Nr. 9, šaltinis: Seimo Audito komiteto informacinė sistema, 2014-03-06
Iš lentelėse pateiktų duomenų matoma, kad institucijose, kurios kvalifikacijos kėlimui išleidžia daugiausiai, išlaidos svyruoja nežymiai. 2014 metais tik Krašto apsaugos ministerijos pavaldžios įstaigos žymiau padidino išlaidas kvalifikacijos kėlimui – 378 tūkst. Lt, t.y. 30 proc.

48. 2014 metais lyginant su atitinkamu 2013 metų laikotarpiu išlaidas kvalifikacijos kėlimui padidino 86 asignavimų valdytojai (1,8 mln. Lt), sumažino – 39 asignavimų valdytojai (506 tūkst. Lt). 

49. Labiausiai išlaidas kvalifikacijos kėlimui padidino Lietuvos Respublikos konkurencijos taryba – daugiau kaip 87 kartus (nuo 0,8 tūkst. Lt 2013 m. iki 62,6 tūkst. Lt 2014 m.), Lietuvos Respublikos specialiųjų tyrimų tarnyba – 35 kartus (nuo 1,2 tūkst. Lt iki 42 tūkst. Lt), Raseinių rajono apylinkės teismas – 8 kartus (nuo 0,1 tūkst. Lt iki 0,8 tūkst. Lt), Pakruojo rajono apylinkės teismas – 7 kartus (nuo 0,2 tūkst. Lt iki 1,4 tūkst. Lt), Etninės kultūros globos taryba – 7 kartus (nuo 0,3 tūkst. Lt iki 2,1 tūkst. Lt).

50. Labiausiai išlaidas kvalifikacijos kėlimui sumažino (100 proc.) Lietuvos edukologijos universitetas (5 tūkst. Lt), Lietuvos sveikatos mokslų universitetas (2,7 tūkst. Lt), Lietuvių kalbos institutas (1,3 tūkst. Lt), Širvintų rajono apylinkės teismas (0,7 tūkst. Lt), Kupiškio rajono apylinkės teismas (0,5 tūkst. Lt).

51. 2014 metais išlaidų kvalifikacijos kėlimui neturėjo 27 institucijos, kurių vadovai yra asignavimų valdytojai. 

6. IŠLAIDOS SAMDOMIEMS EKSPERTAMS, KONSULTANTAMS, AUDITO PASLAUGOMS IR PAN. (toliau – ekspertams)

52. Išlaidų ekspertams 2014 metais planavimas ir faktinis panaudojimas lyginant su  atitinkamais 2012–2013 metų laikotarpiais pavaizduotas diagramoje:

Diagrama Nr. 10, šaltinis: Seimo Audito komitetas 

Iš pateiktos diagramos matoma, kad 2014 m. planas buvo numatytas 15,9 mln. Lt didesnis lyginant su 2013 metų planu, taip pat buvo didesnis nei 2012 metų planas, faktinės išlaidos taip pat ženkliai viršijo atitinkamų ankstesnių metų laikotarpių išlaidas. 

53. 2014 metais ekspertams planuota išleisti 30,3 mln. Lt, faktiškai panaudota 20,9 mln. Lt, t.y. 69 proc. suplanuotų lėšų. 

54. Lyginant su 2013 m. išlaidomis ekspertams (10 mln. Lt), 2014 m. išleista 10,9 mln. Lt (2 kartus) daugiau. Lyginant su 2012 metais, išleista 24 proc. daugiau.
55. Lentelėje pateikiamas 2012–2014 m. išlaidų ekspertams palyginimas: 

	Išlaidos
	2014 m. faktas, mln. Lt 
	2013 m. faktas, mln. Lt 
	Skirtumas
	2012 m. faktas mln. Lt 
	Skirtumas

	
	
	
	Mln. Lt
	Proc.
	
	Mln. Lt
	Proc.

	Ekspertams
	20,9
	10,0
	10,9
	109,0
	16,8
	4,1
	24,4


Lentelė Nr. 10, šaltinis: Seimo Audito komitetas

56. Skirtingai nei kitos analizuojamų išlaidų kategorijos, IV ketvirčio išlaidos ekspertams 2014 metais neišsiskyrė iš kitų ketvirčių, nors ankstesniais metais tokia tendencija buvo:

Diagrama Nr. 11, šaltinis: Seimo Audito komitetas

57. Išlaidų ekspertams procentinis pasiskirstymas per 2014 metų ketvirčius:

[image: image12.png]2014 m. faktinis iSlaidy ekspertams
pasiskirstymas ketvirciais

| ketvirtis

1l ketvirtis
11l ketvirtis
=1V ketvirtis






Diagrama Nr. 12, šaltinis: Seimo Audito komitetas

58. Daugiausiai išlaidų ekspertams 2014 metais turėjo:

	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos energetikos ministerija
	11.249,5
	11.249,5
	0,0

	2.
	Lietuvos mokslo taryba
	2.322,2
	2.322,2
	0,0

	3.
	Lietuvos Respublikos finansų ministerija
	1.464,9
	1.432,8
	32,1

	4.
	Lietuvos Respublikos ūkio ministerija
	1.027,2
	452,7
	574,5

	5.
	Nacionalinė teismų administracija
	958,0
	958,0
	0,0

	6.
	Lietuvos Respublikos žemės ūkio ministerija
	912,1
	8,2
	903,9

	7.
	Lietuvos Respublikos aplinkos ministerija
	911,9
	122,6
	789,3

	8.
	Lietuvos Respublikos kultūros ministerija
	769,6
	70,5
	699,1

	9.
	Lietuvos Respublikos sveikatos apsaugos ministerija
	250,8
	0,0
	250,8

	10.
	Lietuvos Respublikos susisiekimo ministerija
	208,2
	81,1
	127,1

	
	 Viso:
	20.074,4
	16.697,6
	3.376,8


Lentelė Nr. 11, šaltinis: Seimo Audito komiteto informacinė sistema, 2015-03-06
59. Palyginimui, daugiausiai išlaidų ekspertams 2013 metais turėjo:
	Eil. Nr.
	Asignavimų valdytojas
	Išlaidos, tūkst. Lt

2013 m. I ketvirtį
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos mokslo taryba
	1.967,0
	1.967,0
	0,0

	2.
	Lietuvos Respublikos energetikos ministerija
	1.577,0
	1.577,0
	0,0

	3.
	Lietuvos Respublikos žemės ūkio ministerija
	1.543,2
	4,4
	1.538,8

	4.
	Lietuvos Respublikos finansų ministerija
	1.450,5
	1.432,3
	18,2

	5.
	Lietuvos Respublikos aplinkos ministerija
	1.073,9
	134,0
	939,9

	6.
	Nacionalinė teismų administracija
	601,0
	601,0
	0,0

	7.
	Lietuvos Respublikos ūkio ministerija
	479,4
	23,9
	455,5

	8.
	Lietuvos Respublikos kultūros ministerija
	353,5
	236,9
	116,6

	9.
	Kauno technologijos universitetas
	181,4
	181,4
	0,0

	10.
	Viešoji įstaiga Spaudos, radijo ir televizijos rėmimo fondas
	164,0
	164,0
	0,0

	
	Viso:
	9.390,9
	6.321,9
	3.069,0


Lentelė Nr. 12, šaltinis: Seimo Audito komiteto informacinė sistema, 2014-03-06
Iš lentelėse pateiktų duomenų matoma, kad 2014 metais itin padidėjo Energetikos ministerijos išlaidos ekspertams (2013 m. buvo 1,6 mln. Lt, 2014 m. – 11,2 mln. Lt). Taip pat ženkliai padidėjo Kultūros ministerijai pavaldžių įstaigų išlaidos (2013 m. – 116,6 tūkst. Lt, 2014 m. – 699,1 tūkst. Lt), Ūkio ministerijos išlaidos (2013 m. – 23,9 tūkst. Lt, 2014 m. – 452,7 tūkst. Lt), Nacionalinės teismų administracijos išlaidos (2013 m. – 601 tūkst. Lt, 2014 – 958 tūkst. Lt).
60. 2014 metais lyginant su atitinkamu 2013 metų laikotarpiu išlaidas ekspertams sumažino 20 asignavimų valdytojų (1 mln. Lt), padidino – 30 asignavimų valdytojai (12 mln. Lt). 

61. Labiausiai išlaidas ekspertams padidino Lietuvos Respublikos švietimo ir mokslo ministerija – 13 kartų (nuo 5,1 tūkst. Lt 2013 m. iki 68 tūkst. Lt 2014 m.), Lietuvos Respublikos sveikatos apsaugos ministerija – beveik 8 kartus (nuo 31,6 tūkst. Lt iki 250,8 tūkst. Lt), Kauno apygardos teismas – 7 kartus (nuo 1,2 tūkst. Lt iki 8,6 tūkst. Lt), Lietuvos Respublikos energetikos ministerija – 7 kartus (nuo 1,6 mln. Lt iki 11,2 mln. Lt).

62. Labiausiai išlaidas ekspertams sumažino (100 proc.) 8 asignavimų valdytojai (0,1–24,2 tūkst. Lt). 
63. 2014 metais išlaidų ekspertams neturėjo 110 institucijų, kurių vadovai yra asignavimų valdytojai.
7. IŠLAIDOS KOMANDIRUOTĖMS

64. Išlaidų komandiruotėms 2014 metais planavimas ir faktinis panaudojimas lyginant su atitinkamais 2010–2013 m. laikotarpiais pavaizduotas diagramoje:

Diagrama Nr. 13, šaltinis: Seimo Audito komitetas 

Iš pateiktos diagramos matoma, kad 2014 metų planas buvo numatytas 13,3 mln. Lt mažesnis lyginant su 2013 metų planu, tačiau buvo didesnis nei 2010–2012 metų planas, faktinės išlaidos taip pat viršijo atitinkamų ankstesnių metų laikotarpių išlaidas, išskyrus 2013 metus (išleista 9,7 mln. Lt mažiau nei per 2013 m.). 

65. 2014 metais komandiruotėms planuota išleisti 60,6 mln. Lt, faktiškai panaudota 56,5 mln. Lt, t.y. 93 proc. suplanuotų lėšų. 

66. Lyginant su 2013 m. išlaidomis komandiruotėms (66,2 mln. Lt), 2014 m. išleista 9,7 mln. Lt (15 proc.) mažiau, tačiau lyginant su 2012–2010 metais, išlaidos komandiruotėms didėjo atitinkamai 11,4–21 proc. Pastebėtina, kad 2013 metais, kai Lietuva pirmininkavo Europos Sąjungos Tarybai, išlaidos komandiruotėms (lyginant su 2012 m.) didėjo 23 proc. (15,5 mln. Lt), vis dėlto pasibaigus pirmininkavimui komandiruočių išlaidos į ankstesnį lygį negrįžo (2014 metais sumažėjo 9,7 mln. Lt).
67. Lentelėje pateikiamas 2010–2014 m. išlaidų komandiruotėms palyginimas: 

	Išlaidos
	2014 m. faktas, mln. Lt 
	2013 m. faktas, mln. Lt 
	Skirtumas
	2012 m. faktas mln. Lt 
	Skirtumas
	2011 m. faktas mln. Lt 
	Skirtumas
	2010 m. faktas, mln. Lt 
	Skirtumas

	
	
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.
	
	Mln. Lt
	Proc.

	Komandiruotėms
	56,5
	66,2
	-9,7
	-14,7
	50,7
	5,8
	11,4
	49,6
	6,9
	13,9
	46,7
	9,8
	21,0


Lentelė Nr. 13, šaltinis: Seimo Audito komitetas

68. Išlaidos komandiruotėms per metų ketvirčius pasiskirsto panašiai kiekvienais metais. Matoma tendencija, kad daugiau komandiruočių būna II ir IV ketvirčiuose:

Diagrama Nr. 14, šaltinis: Seimo Audito komitetas
69. 2014 metais išlaidos komandiruotėms per ketvirčius pasidalijo gana tolygiai:

Diagrama Nr. 15, šaltinis: Seimo Audito komitetas

70. Daugiausiai išlaidų komandiruotėms 2014 metais turėjo:

	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos krašto apsaugos ministerija
	12.771,0
	1.497,9
	11.273,1

	2.
	Lietuvos Respublikos užsienio reikalų ministerija
	6.226,7
	6.226,7
	0,0

	3.
	Policijos departamentas prie Lietuvos Respublikos vidaus reikalų ministerijos
	4.105,2
	187,8
	3.917,4

	4.
	Lietuvos Respublikos vidaus reikalų ministerija
	2.977,3
	652,3
	2.325,0

	5.
	Kūno kultūros ir sporto departamentas prie Lietuvos Respublikos Vyriausybės
	2.952,5
	148,0
	2.804,5

	6.
	Lietuvos Respublikos finansų ministerija
	2.575,0
	1.454,1
	1.120,9

	7.
	Lietuvos Respublikos žemės ūkio ministerija
	2.222,9
	1.224,9
	998,0

	8.
	Lietuvos Respublikos aplinkos ministerija
	2.038,0
	1.198,4
	839,6

	9.
	Lietuvos Respublikos ūkio ministerija
	1.820,5
	1.412,5
	408,0

	10.
	Lietuvos Respublikos susisiekimo ministerija
	1.818,8
	589,2
	1.229,6

	
	 Viso:
	39.507,9 
	14.591,8 
	24.916,1 


Lentelė Nr. 14, šaltinis: Seimo Audito komiteto informacinė sistema, 2015-03-06
71. Palyginimui, daugiausiai išlaidų komandiruotėms 2013 metais turėjo:
	Eil. Nr.
	Asignavimų valdytojas
	Išlaidos, tūkst. Lt
	Iš jų:

	
	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	1.
	Lietuvos Respublikos krašto apsaugos ministerija
	 10.449,0    
	 1.393,0    
	 9.056,0   

	2.
	Lietuvos Respublikos užsienio reikalų ministerija
	 9.695,0    
	 9.695,0    
	0,0      

	3.
	Policijos departamentas prie Lietuvos Respublikos vidaus reikalų ministerijos
	 4.097,7    
	 144,3    
	 3.953,4    

	4.
	Lietuvos Respublikos aplinkos ministerija
	 4.056,3    
	 3.110,7    
	 945,6    

	5.
	Lietuvos Respublikos finansų ministerija
	 4.008,2   
	 2.789,9    
	 1.218,3    

	6.
	Lietuvos Respublikos vidaus reikalų ministerija
	 3.615,2    
	 1.206,4   
	 2.408,8    

	7.
	Kūno kultūros ir sporto departamentas prie Lietuvos Respublikos Vyriausybės
	 3.128,5   
	 238,4    
	 2.890,1   

	8.
	Lietuvos Respublikos žemės ūkio ministerija
	 3.126,9    
	 1.845,4    
	 1.281,5    

	9.
	Lietuvos Respublikos susisiekimo ministerija
	 2.347,1    
	 874,6    
	 1.472,5    

	10.
	Lietuvos Respublikos ūkio ministerija
	 2.272,1    
	 1.882,5    
	 389,6    

	
	Viso:
	 46.796,0    
	 23.180,2    
	 23.615,8   


Lentelė Nr. 15, šaltinis: Seimo Audito komiteto informacinė sistema, 2014-03-06
Iš pateiktų duomenų matosi, kad išlaidos komandiruotėms daugiausiai šiai paskirčiai lėšų naudojančiose institucijose 2014 metais sumažėjo 7,3 mln. Lt. Išlaidų mažėjimas fiksuojamas 8 iš 10 daugiausiai komandiruotėms išleidžiančių institucijų. 2014 m. išlaidos komandiruotėms ženkliau didėjo tik Krašto apsaugos ministerijos pavaldžiose įstaigose (nuo 9 mln. Lt 2013 m. iki 11,3 mln. Lt 2014 m., didėjimas 2,3 mln. Lt, 25 proc.). Tuo tarpu Užsienio reikalų ministerijos išlaidos komandiruotėms sumažėjo 36 proc. (3,5 mln. Lt).
72. 2014 metais lyginant su atitinkamu 2013 metų laikotarpiu išlaidas komandiruotėms padidino 67 asignavimų valdytojai (3,6 mln. Lt), sumažino – 67 asignavimų valdytojai (13,2 mln. Lt). 

73. Labiausiai išlaidas komandiruotėms padidino Etninės kultūros globos taryba – 22 kartus (nuo 0,2 tūkst. Lt 2013 m. iki 4,4 tūkst. Lt 2014 m.), Lietuvos sveikatos mokslų universitetas – 13 kartų (nuo 8,4 tūkst. Lt iki 111 tūkst. Lt), Lietuvos Respublikos Valstybinė kultūros paveldo komisija – 12 kartų (nuo 0,1 tūkst. Lt iki 1,2 tūkst. Lt).

74. Labiausiai išlaidas komandiruotėms sumažino (100 proc.) Vyriausioji tarnybinės etikos komisija (0,7 tūkst. Lt), Šiaulių universitetas (0,4 tūkst. Lt), Anykščių rajono apylinkės teismas (0,2 tūkst. Lt). 
75. 2014 metais išlaidų komandiruotėms neturėjo 15 institucijų, kurių vadovai yra asignavimų valdytojai.
8. DARBO UŽMOKESČIO FONDO NAUDOJIMAS

76. Analizės tikslais teisės aktuose numatyti darbo užmokesčio sudedamųjų dalių mokėjimo pagrindai sugrupuoti taip:

a. Pareiginė alga, tarnybinis atlyginimas – taip, kaip nustatyta Valstybės tarnybos įstatymo 24 straipsnyje arba darbo sutartyje;

b. Priedai: už tarnybos stažą; už kvalifikacinę klasę, kvalifikacinę kategoriją, aukštą kvalifikaciją; už laipsnį arba tarnybinį rangą; už diplomatinį rangą; už darbą kenksmingomis, labai kenksmingomis ir pavojingomis darbo sąlygomis; už darbą, jei jis tiesiogiai susijęs su tarnybinių gyvūnų priežiūra ir parengimu tarnybinėms pareigoms atlikti; priedai aukščiausiojo profesinio meninio lygio kultūros ir meno darbuotojams;
priedai už einamas vadovaujančias pareigas, numatyti 2013 m. gruodžio 18 d. Vyriausybės nutarimo Nr. 1231 15.1 punkte; priedai už veiklos efektyvumą, numatyti 2013 m. gruodžio 18 d. Vyriausybės nutarimo Nr. 1231 8 punkte (mokslo ir studijų institucijų vadovams, jų pavaduotojams, akademinių padalinių vadovams, jų pavaduotojams ir moksliniams sekretoriams); priedai įstaigų vadovams, numatyti 1993 m. liepos 8 d. Vyriausybės nutarimo Nr. 511 4 punkte už praėjusių metų veiklos rezultatų vertinimo rodiklių pasiekimą. Analizės tikslais priedams priskiriama darbo užmokesčio dalis, mokama nuolat dėl tam tikrų aplinkybių. 

c. Priemokos: už įprastą darbo krūvį viršijančią veiklą; kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės; už papildomų užduočių atlikimą, kai atliekamos pareigybės aprašyme nenustatytos funkcijos; už laikinai nesančių darbuotojų funkcijų (pareigų) arba rašytiniu darbuotojo sutikimu – papildomų darbų vykdymą (jeigu nesudaroma papildoma darbo sutartis); už skubių, svarbių ar sudėtingų darbų (užduočių) vykdymą. Analizės tikslais priemokomis laikoma darbo užmokesčio dalis, mokama už nenuolatinio pobūdžio, laikinas, papildomas užduotis. 

d. Premijos: pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p. (labai gerai įvertinus tarnautojo darbą praėjusiais metais);
 už nepriekaištingą tarnybinių pareigų atlikimą; už labai gerą darbuotojo darbą kalendoriniais metais; darbuotojui atlikus vienkartines ypač svarbias užduotis; įstatymo nustatytų švenčių progomis; darbuotojų gyvenimo ir darbo metų jubiliejinių sukakčių progomis; darbuotojams išeinant į pensiją. Analizės tikslais premijomis laikomos įvairios skatinamosios išmokos.

e. Apmokėjimas už darbą esant nukrypimų nuo normalių darbo sąlygų, viršvalandžius, darbą naktį, poilsio ir švenčių dienomis, budėjimą;

f. Kitos išmokos (atostoginiai, kompensacijos už nepanaudotas atostogas, išeitinės išmokos, papildomos poilsio dienos, teisėjams neišmokėtos darbo užmokesčio dalies kompensavimas ir pan.)

77. 2014 metais darbo užmokesčio fondui planuota panaudoti 3,3 mlrd. Lt. 
78. Darbo užmokesčio fondo naudojimo dinamika 2011–2014 m.:

Diagrama Nr. 16, šaltinis: Seimo Audito komitetas

Iš diagramos matoma, kad 2014 metais panaudota daugiau asignavimų darbo užmokesčiui nei ankstesnių metų atitinkamais laikotarpiais. Lyginant su 2013 m. panaudota 186,9 mln. Lt (6,1 proc.) daugiau. Didele dalimi tai yra sąlygota per krizę sumažintų pareiginės algos ir priedų koeficientų atkūrimo.

79. 2014 metais priskaičiuota 3,2 mlrd. Lt darbo užmokesčio. Jo struktūra atvaizduota diagramoje:

Diagrama Nr. 17, šaltinis: Seimo Audito komiteto informacinės sistemos duomenys, 2015-03-06
80. Diagramoje pateikiamas darbo užmokesčio sudedamųjų dalių palyginimas 2011–2014 m.:

Diagrama Nr. 18, šaltinis: Seimo Audito komitetas 

Iš diagramos matoma, kad, lyginant su 2013 metų duomenimis, 2014 metais 70 mln. Lt (3 proc.) išaugo pareiginei algai skirtos išlaidos, 51 mln. Lt (14 proc.) didėjo išlaidos priedams, 21,5 mln. Lt (23 proc.) augo išlaidos priemokoms, 4,8 mln. Lt (62 proc.) didėjo išlaidos premijoms, didėjo išlaidos kitoms išmokoms ir už viršvalandžius.

Iš dalies tai gali būti grindžiama tuo, kad kitos nei pareiginė alga darbo užmokesčio dalys yra skaičiuojamos nuo pareiginės algos, o atkūrus pareiginės algos koeficientus, automatiškai daugiau lėšų pareikalavo ir priedai, priemokos bei kitos išmokos. Vis dėlto akivaizdu, kad pagerėjusi ekonominė padėtis sąlygojo premijų ir priemokų augimą.
81. Iš pateiktos diagramos matoma, kad kasmet pareiginės algos dalis visame darbo užmokestyje mažėja, tuo tarpu didėja priedų, priemokų ir kitų išmokų dalis:

[image: image19.png]Darbo uZmokescio struktaros dinamika (proc.)
. 2011-2014m.

75,5

73,7

731

100 200 300 400 500 600 700 800 900 1000
Pareiginé alga M VirdvalandZiai mPriedai m Priemokos ® Premijos m Kitos ismokos





Diagrama Nr. 19, šaltinis: Seimo Audito komitetas

82. 2014 metais priskaičiuota 421,8 mln. Lt priedų. Tai yra 51 mln. Lt (14 proc.) daugiau nei 2013 m. 2011–2014 m. priedų dinamika pateikiama diagramoje:

Diagrama Nr. 20, šaltinis: Seimo Audito komitetas

Didele dalimi priedų padidėjimas 2014 m. sietinas su atkurtais priedų koeficientais, tačiau tikėtina, kad pagerėjus ekonominėms sąlygoms atsirado ir daugiau galimybių skirti priedus.

83. Priedų struktūra pagal pagrindus pateikiama diagramoje:

Diagrama Nr. 21, šaltinis: Seimo Audito komiteto informacinės sistemos duomenys, 2015-03-06
84. Priedų struktūra yra stabili. Didžiausią dalį sudaro priedai už tarnybos stažą, kvalifikacinę klasę (aukštą kvalifikaciją) ir tarnybinį laipsnį ar rangą. 2014 metais dėl atstatytų koeficientų padidėjo priedų už kvalifikaciją dalis: 

Diagrama Nr. 22, šaltinis: Seimo Audito komitetas

Iš diagramos aiškiai matomas priedų už kvalifikaciją didėjimas lyginant su ankstesniais laikotarpiais. Lyginant su 2013 m. duomenims, priedai už kvalifikaciją padidėjo 40,9 mln. Lt (25 proc.). Toks didėjimas iš dalies yra sąlygotas atkurtų priedų koeficientų. 
Taip pat matomas priedų už tarnybos stažą didėjimas (lyginant su 2013 m. padidėjo 8 proc.). Šis didėjimas gali būti pagrįstas tuo, kad priedai už stažą yra skaičiuojami kaip procentas nuo pareiginės algos, kuri didėjo atkūrus koeficientus.

85. Įdomu tai, kad nors priedai turėtų būti nuolatinio pobūdžio, t. y. per ketvirčius pasiskirstyti tolygiai, vis dėlto matomas aiškus priedų padaugėjimas IV ketvirtyje:

Diagrama Nr. 23, šaltinis: Seimo Audito komitetas

86. Palyginus pagrindus (už ką yra skiriami priedai), matoma, kad labiausiai IV ketvirtyje padaugėjo priedų už kvalifikacinę klasę ir aukštą kvalifikaciją, taip pat ženkliai padaugėjo priedų už tarnybos stažą:

Diagrama Nr. 24, šaltinis: Seimo Audito komitetas 
87. 2014 metais priskaičiuota 116,7 mln. Lt priemokų. Priemokų dinamika 2011–2014 m. pateikiama diagramoje:

[image: image25.png]2011 m.

2012 m.

2013 m.

2014 m.

Priemoky dinamika 2011-2014 m.,
min. Lt

95,1

1169

116,7





Diagrama Nr. 25, šaltinis: Seimo Audito komitetas

Iš diagramos matoma, kad 2014 metais lyginant su ankstesnių metų tuo pačiu periodu padaugėjo priemokų (lyginant su 2013 metais, priemokų padaugėjo 21,5 mln. Lt, t.y. beveik 23 proc.). Viena iš priežasčių, sąlygojanti priemokų didėjimą – atkurti pareiginės algos koeficientų dydžiai, kadangi priemokos skaičiuojamos kaip procentinė pareiginės algos dalis. Vis dėlto atsižvelgiant į tai, kad pareiginei algai skirti asignavimai didėjo tik 3 proc. (70 mln. Lt), tikėtina, kad dėl pagerėjusios ekonominės situacijos asignavimų valdytojai skiria daugiau lėšų priemokų mokėjimui.
88. Priemokų struktūra pagal pagrindus pateikiama diagramoje:

Diagrama Nr. 26, šaltinis: Seimo Audito komiteto informacinės sistemos duomenys, 2015-03-06
89. Grafike pateikiama informacija apie priemokų struktūros pokyčius 2011–2014 m.:

Diagrama Nr. 27, šaltinis: Seimo Audito komitetas

Iš pateiktų duomenų matoma, kad 2014 metais labiausiai didėjo priemokos už įprastą darbo krūvį viršijančią veiklą ir už svarbių užduočių vykdymą. Tai pagrindžia anksčiau iškeltą prielaidą, kad asignavimų valdytojai turi pakankamą darbo užmokesčio fondą ir gali mokėti išmokas už papildomus darbus.
90. 2014 metų IV ketvirtyje stebimas ryškus priemokų padidėjimas:

Diagrama Nr. 28, šaltinis: Seimo Audito komitetas

91. Pažvelgus, už ką buvo skirtos priemokos kiekviename ketvirtyje, matoma, kad didžiausias šuolis IV ketvirtyje yra priemokų, mokamų už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, t. y. tokios priemokos, kurių pagrįstumo patikrinti ir įvertinti praktiškai neįmanoma, nes darbuotojas atlieka jam būdingas funkcijas įprastu darbo laiku:

Diagrama Nr. 29, šaltinis: Seimo Audito komitetas

92. 2014 metais priskaičiuota 12,6 mln. Lt premijų, t.y. 4,8 mln. Lt (62 proc.) daugiau nei 2013 m. Premijų dinamika 2011–2014 m. pateikiama diagramoje:

Diagrama Nr. 30, šaltinis: Seimo Audito komitetas

93. 2014 m. premijų struktūra pagal pagrindus pateikiama diagramoje:

Diagrama Nr. 31, šaltinis: Seimo Audito komiteto informacinės sistemos duomenys, 2015-03-06
94. Premijų struktūros pokytis 2011–2014 m. pateikiamas diagramoje:

Diagrama Nr. 32, šaltinis: Seimo Audito komitetas 

Iš diagramos matoma, kad lyginant su 2013 m. duomenims, išaugo visų kategorijų premijų mokėjimas. Premijų švenčių proga padaugėjo net 124 proc. (1,8 mln. Lt), premijų darbuotojui atlikus vienkartines svarbias užduotis padaugėjo du kartus (1 mln. Lt), už gerą darbą – 1,7 mln. Lt (49 proc.).

95. Daugiausiai premijų 2014 metais išmokėjo:

	Asignavimų valdytojas
	Premijos, tūkst. Lt
	Iš jų:
	Pagrindas

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt
	

	Policijos departamentas prie Lietuvos Respublikos vidaus reikalų ministerijos
	2.497,8
	277,9
	2.219,9
	246,4 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 1,5 mln. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 683,4 tūkst. Lt įstatymo nustatytų švenčių progomis, 15,4 tūkst. Lt darbuotojui atlikus vienkartines ypač svarbias užduotis, 18,4 tūkst. Lt darbuotojų gyvenimo ir darbo metų jubiliejinių sukakčių progomis, 2,5 tūkst. Lt darbuotojams išeinant į pensiją.

	Vilniaus universitetas
	1.994,2
	1.994,2
	0,0
	1,9 mln. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 12,3 tūkst. Lt darbuotojui atlikus vienkartines ypač svarbias užduotis, 99,9 tūkst. Lt darbuotojų gyvenimo ir darbo metų jubiliejinių sukakčių progomis.

	Lietuvos sveikatos mokslų universitetas
	1.434,5
	1.434,5
	0,0
	1,4 mln. Lt įstatymo nustatytų švenčių progomis.

	Lietuvos Respublikos švietimo ir mokslo ministerija
	1.084,4
	45,9
	1.038,5
	84,5 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 418,9 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 98,8 tūkst. Lt darbuotojui atlikus vienkartines ypač svarbias užduotis, 275,6 tūkst. Lt įstatymo nustatytų švenčių progomis, 52,2 tūkst. Lt darbuotojų gyvenimo ir darbo metų jubiliejinių sukakčių progomis, 154,4 tūkst. Lt darbuotojams išeinant į pensiją.

	Lietuvos Respublikos aplinkos ministerija
	849,9
	58,4
	791,5
	122,8 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 264,7 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 135 tūkst. Lt darbuotojui atlikus vienkartines ypač svarbias užduotis, 266,3 tūkst. Lt įstatymo nustatytų švenčių progomis, 48,9 tūkst. Lt darbuotojų gyvenimo ir darbo metų jubiliejinių sukakčių progomis, 12,2 tūkst. Lt darbuotojams išeinant į pensiją.

	Lietuvos statistikos departamentas
	462,5
	462,5
	0,0
	462,5 tūkst. Lt darbuotojui atlikus vienkartines ypač svarbias užduotis.

	Vilniaus Gedimino technikos universitetas
	458,9
	458,9
	0,0
	458,9 tūkst. Lt darbuotojui atlikus vienkartines ypač svarbias užduotis.

	Lietuvos Respublikos vidaus reikalų ministerija
	297,2
	0,0
	297,2
	24,5 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 124,9 tūkst. Lt darbuotojui atlikus vienkartines ypač svarbias užduotis, 114,9 tūkst. Lt įstatymo nustatytų švenčių progomis, 32,9 tūkst. Lt darbuotojų gyvenimo ir darbo metų jubiliejinių sukakčių progomis.

	Lietuvos Respublikos susisiekimo ministerija
	278,3
	14,4
	263,9
	44,7 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 102,6 tūkst. Lt darbuotojui atlikus vienkartines ypač svarbias užduotis, 94,6 tūkst. Lt įstatymo nustatytų švenčių progomis, 24,4 tūkst. Lt darbuotojų gyvenimo ir darbo metų jubiliejinių sukakčių progomis, 12 tūkst. Lt darbuotojams išeinant į pensiją.

	Kūno kultūros ir sporto departamentas prie Lietuvos Respublikos Vyriausybės
	238,0
	15,7
	222,3
	2,8 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 193,8 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 8,2 tūkst. Lt įstatymo nustatytų švenčių progomis, 15,1 tūkst. Lt darbuotojų gyvenimo ir darbo metų jubiliejinių sukakčių progomis, 18,1 tūkst. Lt darbuotojams išeinant į pensiją.


Lentelė Nr. 16, šaltinis: Seimo Audito komiteto informacinė sistema, 2015-03-06
96. Absoliuti dauguma (83 proc.) premijų paskirta IV ketvirtyje:

Diagrama Nr. 33, šaltinis: Seimo Audito komitetas

97. Daugiausiai premijų IV ketvirtyje paskirta už gerą darbą kalendoriniais metais, įstatymo nustatytų švenčių proga ir atlikus vienkartines svarbias užduotis:

Diagrama Nr. 34, šaltinis: Seimo Audito komitetas
9. VADOVŲ DARBO UŽMOKESČIO FONDO NAUDOJIMAS

98. Analizės tikslais vadovais yra laikomi įstaigų vadovai ir jų pavaduotojai, ministerijose – ministras ir viceministrai. 
99. 2014 m. vadovų darbo užmokesčiui suplanuota skirti 99,6 mln. Lt. 
100. Vadovų darbo užmokesčio dinamika pateikiama diagramoje:

Diagrama Nr. 35, šaltinis: Seimo Audito komitetas
Iš pateiktos diagramos matomas ženklus vadovų darbo užmokesčio didėjimas – lyginant su 2013 metais, vadovų darbo užmokestis padidėjo 9,8 mln. Lt, t.y. 11 proc.

101. 2014 metais vadovams priskaičiuota 98 mln. Lt darbo užmokesčio. Vadovų darbo užmokesčio struktūra pateikiama diagramoje: 

Diagrama Nr. 36, šaltinis: Seimo Audito komiteto informacinės sistemos duomenys, 2015-03-06
102. 2014 metų vadovų darbo užmokesčio struktūros palyginimas su tuo pačiu 2011–2013 m. laikotarpiu:

Diagrama Nr. 37, šaltinis: Seimo Audito komitetas 

Iš diagramos matoma, kad 2014 m. ryškiau didėjo priedams (16,4 proc.), priemokoms (24,6 proc.), premijoms (48,4 proc.) skirti asignavimai. Iš dalies tai yra susiję su valstybės tarnautojams atkurtais pareiginės algos ir priedų koeficientais, tačiau tikėtina ir tai, kad daugiau lėšų priemokoms ir premijoms yra skiriama dėl padidėjusio darbo užmokesčio fondo galimybių.
103. Toliau pateikiamoje diagramoje matomi vadovų darbo užmokesčio dalių pokyčiai procentais:

Diagrama Nr. 38, šaltinis: Seimo Audito komitetas

Iš diagramos matoma, kad pareiginės algos dalis darbo užmokestyje mažėja, o priedų, priemokų ir kitų išmokų dalis didėja.
104. 2014 metais vadovams skirta 19 mln. Lt priedų.

105. Priedų dinamika 2011–2014 m. pateikiama diagramoje: 

Diagrama Nr. 39, šaltinis: Seimo Audito komitetas

Iš diagramos matomas didelis (2,7 mln. Lt, 16,4 proc.) priedų augimas, lyginant su ankstesniais metais.

106. 2014 metais priedų vadovams pagal pagrindus struktūra pateikiama diagramoje:

Diagrama Nr. 41, šaltinis: Seimo Audito komiteto informacinės sistemos duomenys, 2015-03-06

Iš diagramos matoma, kad didžiausią priedų vadovams dalį sudaro pridai už kvalifikacinę klasę ir aukštą kvalifikaciją (43 proc.), taip pat už tarnybos stažą (33 proc.). 

107. Diagramoje pateikiama priedų vadovams struktūros dinamika 2011–2014 m.:

[image: image41.png]Priedy vadovams struktiiros dinamika 2011-2014
m., tikst. Lt

2013 m.

8.275,4

2014 m.

943,9

- 10000 2.0000 3.0000 4.0000 50000 60000 7.000,0 80000  9.000,0

W u? tarnybos stazg

m u? kvalifikacine klase, kvalifikacine kategorija, auksta kvalifikacija
priedai vadovams uZ praéjusiy mety veiklos rezultaty vertinimo rodikliy pasiekima

M priedai uz einamas vadovaujantias pareigas, numatyti 2013 m. gruodZio 18 d. Vyriausybés nutarimo Nr.
1231 15.1 punkte

® priedai auks¢iausiojo profesinio meninio lygio kultiros ir meno darbuotojams

= uZ darbg, jei jis tiesiogiai susijes su tarnybiniy gyvany prieZitra ir parengimu tarnybinéms pareigoms atlikti

m uZ darbg kenksmingomis, labai kenksmingomis ir pavojingomis darbo salygomis

m uZ diplomatinj rangg

m u? laipsnj arba tarnybinj rangg

1 priedai uz veiklos efektyvuma, numatyti 2013 m. gruodzio 18 d. Vyriausybés nutarimo Nr. 1231 8 punkte





Diagrama Nr. 40, šaltinis: Seimo Audito komitetas


Iš diagramoje pateiktų duomenų matoma, kad 2014 m. itin padidėjo išlaidos priedams vadovams už kvalifikaciją ir už stažą. Tai gali būti grindžiama atkurtais koeficientais.
108. Priedų vadovams pasiskirstymas per ketvirčius yra gana tolygus, todėl galima daryti prielaidą, kad padidėjusios išlaidos priedams yra labiausiai susijusios su koeficientų atkūrimu – kadangi vadovų pareiginės algos koeficientai yra dideli, tai ir nuo jų skaičiuojami priedai ženkliai padidėjo:

Diagrama Nr. 42, šaltinis: Seimo Audito komitetas

109. Priemokoms vadovams 2014 metais skirta 4,2 mln. Lt. Diagramoje pateikiama priemokų vadovams dinamika 2011–2014 m.:

Diagrama Nr. 43, šaltinis: Seimo Audito komitetas

Iš diagramos matoma, kad priemokos vadomas 2014 m. gerokai išaugo. Tai galėjo būti sąlygota atkurtų pareiginės algos koeficientų, kurie lemia priemokų dydį. Vis dėlto asignavimų priemokoms padidėjimas 821,2 tūkst. Lt, t.y. 24,6 proc. kelia abejonių dėl lėšų panaudojimo pagrįstumo. 

110. 2014 metų priemokų vadovams struktūra pateikiama diagramoje:

Diagrama Nr. 44, šaltinis: Seimo Audito komiteto informacinės sistemos duomenys, 2015-03-06
Iš diagramos matoma, kad didžioji dalis priedų skirta už įprastą darbo krūvį viršijančią veiklą – būtent šiuo pagrindu mokamas priemokas yra sudėtingiausia patikrinti ir įvertinti jų pagrįstumą, nes asmuo daro jam pareigybės aprašyme nustatytas funkcijas nedidindamas darbo laiko trukmės.
111. Diagramoje pateikiamas 2011–2014 m. priemokų vadovams pagal pagrindus palyginimas:

Diagrama Nr. 45, šaltinis: Seimo Audito komitetas

Iš pateiktų duomenų matoma, kad 2014 metais padidėjo visų rūšių priemokos vadovams (lyginant su 2013 m. atitinkamu laikotarpiu, priemokos už skubias užduotis padidėjo 255,2 tūkst. Lt, 30,6 proc.; už papildomas užduotis ​– 418,3 tūkst. Lt, 58,1 proc.; už įprastą darbo krūvį viršijančią veiklą – 147,7 tūkst. Lt, 8,2 proc.). 
112. 2014 metais priemokų vadovams daugiausiai skirta IV ketvirtyje (33 proc. visų priemokų):

Diagrama Nr. 46, šaltinis: Seimo Audito komitetas

113. Atlikus analizę, kokiais pagrindais skirtos priemokos kiekviename ketvirtyje, matoma, kad IV ketvirtyje daugėjo visų rūšių priemokų:

Diagrama Nr. 47, šaltinis: Seimo Audito komitetas

114. Įdomu ir tai, kad už viršvalandžius, darbą švenčių ir poilsio dienomis išmokų vadovams skirta daugiausiai (36 proc., 113,2 tūkst. Lt) taip pat IV ketvirtyje:

Diagrama Nr. 48, šaltinis: Seimo Audito komitetas

115. 2014 metais vadovams priskaičiuota 467,3 tūkst. Lt premijų. Premijų dinamika 2011–2014 m. pateikiama diagramoje:

[image: image49.png]Premijos vadovams 2011-2014 m.,

takst. Lt
2011 m. 144,7
2012m. 302,7
2013 m. 3148

2014 m. 467,3





Diagrama Nr. 49, šaltinis: Seimo Audito komitetas
Iš diagramos matoma, kad premijų vadovams 2014 metais padaugėjo 152,5 tūkst. Lt, t. y. 48 proc.
116. Diagramoje pateikiama premijų vadovams struktūros dinamika 2011–2014  m.:

Diagrama Nr. 50, šaltinis: Seimo Audito komitetas

Iš pateiktų duomenų matoma, kad labiausiai išaugo premijų darbuotojams išeinant į pensiją skaičius (4 kartus, 69 tūkst. Lt), taip pat lyginant su 2013 metų atitinkamu laikotarpiu priskaičiuota du kartus daugiau premijų švenčių progomis, beveik dvigubai padaugėjo premijų jubiliejų progomis. Daugiau priskaičiuota ir premijų už nepriekaištingą pareigų atlikimą.

117. Premijų vadovams struktūra 2014 metais pateikiama diagramoje:

Diagrama Nr. 51, šaltinis: Seimo Audito komiteto informacinės sistemos duomenys, 2015-03-06
Iš pateiktų duomenų matosi, kad daugiausiai premijų 2014 metais skirta už nepriekaištingą pareigų atlikimą ir gerą darbą kalendoriniais metais, taip pat didelę dalį sudarė premijos išeinant į pensiją ir švenčių progomis.

118. Net pusė visų premijų vadovams priskaičiuota IV ketvirtyje:

Diagrama Nr. 52, šaltinis: Seimo Audito komitetas
119. Atlikus analizę, kokiais pagrindais kuriame ketvirtyje paskirtos premijos vadovams, matoma, kad IV ketvirtyje ženkliai padidėjo premijos už gerą darbą kalendoriniais metais, taip pat švenčių proga, jubiliejų proga ir atlikus svarbias užduotis. III ketvirtyje labiausiai išsiskyrė premijos darbuotojams išeinant į pensiją:

Diagrama Nr. 53, šaltinis: Seimo Audito komitetas
_____________________________

